Wikipediya:Objektivite

Wikipediya de objektivite prensibê panc ustınan ra yewo. Objektivite oyo ke vênayışo bêterefiyo. Çiyo ke karberi Wikipediya ser de nusenê u vırazenê, gereke ke bêteref bo, referansê cı bımocniyo u no referans şınasên yanê zanışên bo. Na politikay Wikipediya werênayışan rê akerde niya, yanê werênayışê xo nêbeno, prensibê do seriyo. 

 Diskriminasyonê sınıfan tometo
 Nuştışê ke ticaret anê veri tometê
 Irq u etnisite, binan ra veri ardene, rasizm, mıliyetperestiye tometa
 Diskriminasyonê cınsiyetan tometo, cêniye u mêrdan yewbinan ra cırakerdış tometo
 Problemê ke hetê xeylê dewletan ra vıraziyeno, no problem teyna vênayışê yew terefi ra nuştış tometo
 Partiyanê politikan miyan de, vênayışê teyna yew partiye ra nuştış tometo
 Hetê teyna yew dini ra nuştış tometo
 Sansasyonelite, çiyê sansasyoneli vıraştış tometo

Terefê cêri de, yew ornagê nuştışê subjektifi yanê terefdari u nuştışê cıyê objektifi estê:

- > Beatles dınya ser de grubê da en gırd u en populera. (No cumle raşt niyo, objektivite miyan de cayê xo çıniyo)

- > Iraqi sero işğalê Amerika, hereketê howl u raşt biyo. (No cumle raşt niyo, objektivite miyan de cayê xo çıniyo)

- > Mars sistemê tici de yew astareyo. (No cumle raşto, terefê pêro merduman ra qebul beno u coka ke objektifo, objektivite miyan de cayê xo esto)

Kategoriye:Wikipediya